Villehad Forssman

Villehad Henrik Forssman (født 1884, sannsynligvis i Vyborg, Finland, død 1944) var en svensk ingeniør og luftfartsingeniør.

Etter oppveksttiden i Libau, i den russiske provinsen Kurland, begynte Forssman sine studier ved Rigas polytekniske institutt, hvor han ble uteksaminert som maskiningeniør i 1909-10. I perioden 1909-10 konstruerte Forssman et lite luftskip, som ble finansiert av, og overtatt av, det russiske militæret. 1910 flyttet Forssman til Tyskland, først till Augsburg, senere til Johannisthal utenfor Berlin. Mellom 1910 og 1914 drev han et teknisk konsultbyrå, som blant annet hjalp den hollandske konstruktøren og flygeren Anthony Fokker med sin patent. Fokker ble med tiden en av de største luftfartsingeniørene i sin samtid. I 1914–1915 konstruerte Forssman sitt første fly (Bulldogg), ett monoplan finansiert av prins Friedrich Sigismund av Preussen.

Efter krigsutbruddet i august 1914 ble Forssman ansatt av Siemens-Schuckertwerke (SSW) i Berlin som luftfartsingeniør. SSW bygde tilsammen tre fly som var konstruert av Forssman; to monoplan, samt et av Tysklands første Riesenflugzeuge, et fly plan med fire motorer. I 1916 flyttet Forssman till Hanau ved Frankfurt am Main, hvor han ble ansatt av Bruening & Sohn, en produsent av kryssfinér, som konstruktør.

Under tiden hos Bruening, eller fram til høsten 1917, begynte Forssman konstruksjonen av det største flyet i den første verdenskrigen, ett triplan med ti motorer. Projektet ble i begynnelsen av 1918 flyttet til en ny fabrikk, Mannesmann-Mulag i Köln-Westhoven. Prosjektet ble ikke fullført. Flyet ble senere kjent som Giganten fra Poll, som henviste til deler av flyet som var oppdaget i året 1919 i Köln-Poll, en bydel ved Westhoven. Under sin tid hos Mannesmann-Mulag var Forssman involvert i utviklingen av ubemannede og radiostyrte fly, et projekt som ble drevet i samarbeid mellom Inspektion der Fliegertruppe (Idflieg), Siemens-Halske (S&H) og Mannesmann.

Forssmans karriere som luftfartsingeniør tok slutt samtidig med slutten av krigen i 1918. Han kan betraktes som en fremtredende representant av den første generasjonen luftfartsbyggere. Etter krigen oppfant han en ny type motstandskraftig kryssfinér på begynnelsen av 1920-tallet. Det kalles Forssmanholz etter oppfinneren, også kjent som Holzblech, som kunne brukes i forskjellige bruksområder, for eksempel i flyproduksjon.

Forssmans fabrikk lå først i Köln, senere flyttet til Elberfeld. Fabrikken ble bombet av allierte styrker i 1944. Noen uker senere dør Forssman etter en hjerneoperasjoon i Hannover. Han er begravd i Köln-Nordfriedhof.

Han var far til kunsthistorikeren Erik Forssman.

Litteratur 
 Sollinger, Guenther, The Development of Aviation in Riga 1908–1914. Scientific Proceedings of Riga Technical University, 8. Serija, 11. Sejums, Riga, 2007, 79-104.
 Соллингер, Г., Тяжелые бомбардировщики фирмы «Сименс» в годы первой мировой войны. Вопросы истории естествознания и техники. Москва, 2008, Г.в. 29, 4, 86-120. (russisk)
 Sollinger, Guenther, Villehad Forssman and Airplane Construction at Siemens-Schuckert Werke. Scientific Proceedings of Riga Technical University,8. Serija, 13. Sejums, Riga, 2008, 82-98.
 Sollinger, Guenther, The Forssman Triplane: The Largest Airplane of World War I. Scientific Proceedings of Riga Technical University,8. Serija, 15. Sejums, Riga, 2009, 75-84.
 Sollinger, Guenther (2009), Villehad Forssman: Constructing German Bombers 1914–1918. Moscow: Rusavia.

Svenske ingeniører
Fødsler i 1884
Dødsfall i 1944